SiCs • Llawlyfr yr offeryn hunan werthuso  ar gyfer lleoliadau gofal sy’n canolbwyntio ar 

brosesau:
ARWYDDION Lefel Lles
1 – Isel iawn
Mae’n amlwg bod y plentyn yn dangos arwyddion o fod yn anniddig:
• yn griddfan, yn wylo, yn crio, yn sgrechian;

• golwg digalon, trist neu ofnus neu mewn panig;

• yn ddig neu’n gynddeiriog;

• yn gwneud ystumiau, yn symud traed, yn taflu gwrthrychau, yn anafu eraill;

• yn sugno’i fys bawd, yn rhwbio’i lygaid;

• nid yw’n ymateb i’r amgylchedd, mae’n osgoi cysylltiad, yn encilio;

• yn gwneud niwed iddo/iddi ei hun: yn curo’i ben/phen, yn ei fwrw/bwrw ei hun i’r llawr
2 - Isel
Mae osgo, pryd a gwedd ac ymddygiad y plentyn yn dangos nad yw’n
teimlo’n gartrefol. Fodd bynnag, nid yw'r arwyddion mor amlwg â’r rheini o dan lefel 1
neu nid yw’n mynegi teimlad o anniddigrwydd gydol yr adeg.
3 - Cymedrol
Mae osgo’r plentyn yn un niwtral. Mae pryd a gwedd ac osgo’r plentyn yn dangos ychydig iawn
o emosiwn os o gwbl. Nid oes unrhyw arwyddion o dristwch na phleser, bodlonrwydd
nac anniddigrwydd.
4 - Uchel 

Mae’r plentyn yn dangos arwyddion amlwg o fodlonrwydd (gweler y rhestr o dan lefel 5). Fodd bynnag, 

nid yw’r arwyddion hyn i’w gweld yn gyson i’r un graddau.
5 – Uchel iawn
Yn ystod y cyfnod arsylwi, mae’r plentyn yn mwynhau, yn wir mae wrth ei fodd:
• mae’n ymddangos yn hapus a serchog, yn gwenu, ac yn llefain o lawenydd;

• mae’n ddigymell, yn ei fynegi/mynegi ei hun ac yn gwbl naturiol;

• yn siarad â’i hun, yn chwarae â synau, yn hymian canu;

• yn hamddenol, nid yw’n dangos unrhyw arwyddion o straen na thensiwn;

• yn agored i'r amgylchedd ac mae’n hawdd cyfathrebu ag ef/hi;

• yn  fywiog, yn llawn egni, yn serennu;

• yn mynegi hunan hyder a sicrwydd.

Enghreifftiau o Lefelau Ymglymiad
1 – Isel iawn

Braidd na welir unrhyw weithgarwch ar ran y plentyn;
• nid yw’n canolbwyntio: yn syllu, yn breuddwydio;
• agwedd absennol, oddefol;
• dim gweithgarwch sy’n canolbwyntio ar nod, gweithgarwch diamcan, nad yw’n esgor ar unrhyw beth;

• dim arwydd o archwilio nac o ymddiddori;

• nid yw’n cymryd unrhyw beth i mewn, dim gweithgarwch meddwl.

2 - Isel

Mae’r plentyn yn dangos rhywfaint o weithgarwch ond amherir ar hyn yn aml:
• canolbwyntio cyfyngedig: yn edrych i ffwrdd yn ystod y gweithgarwch, yn aflonydd, yn breuddwydio;
• hawdd tynnu sylw’r plentyn;

• dim ond canlyniadau cyfyngedig a gyflawnir gan y gweithgarwch.

3 - Cymedrol
Y plentyn yn brysur drwy’r adeg, ond heb ganolbwyntio’n wir:
• gweithgarwch arferol, sylw arwynebol;

• heb ymroi i’r gweithgarwch, yn rhoi’r gorau iddi yn fuan;

• cymhelliant cyfyngedig, diffyg ymroddiad go iawn, nid yw’n cael ei herio;

• nid yw’r plentyn yn cael profiadau ar lefel ddofn;
• nid yw’n defnyddio ei allu/gallu i’r eithaf;

• nid yw’r gweithgarwch yn tanio dychymyg y plentyn.

4 - Uchel

Arwyddion amlwg o ymwneud, ond nid yw’r rhain yn bresennol 
i’r eithaf bob tro: 

• mae’r plentyn yn cyflawni'r gweithgarwch heb golli diddordeb;

• gwelir canolbwyntio go iawn y rhan fwyaf o’r amser, ond yn ystod
rhai cyfnodau byr mae’r sylw yn fwy arwynebol;
• mae’r plentyn yn cael her, mae rhywfaint o gymhelliant;

• mae galluoedd a dychymyg y plentyn yn cael eu symbylu i ryw raddau
gan y gweithgarwch.
5 – Uchel iawn

Yn ystod y cyfnod arsylwi mae’r plentyn yn ymwneud yn ddi-dor â’r
gweithgarwch ac mae’n canolbwyntio’n llwyr arno:
• yn canolbwyntio’n llwyr, yn cynnal sylw heb ymyrraeth;

• yn uchel ei gymhelliant, yn teimlo’n gryf, y gweithgarwch yn apelio, yn dal ati;

• ni all hyd yn oed symbyliadau cryf dynnu’i sylw;

• yn effro, yn sylwi ar fanylion, yn gywir iawn;

• gweithgarwch a phrofiad meddwl dwys;

• mae’r plentyn yn defnyddio pob un o’i alluoedd yn barhaus: mae’r dychymyg a’r
gallu meddwl ar eu huchaf;
• yn amlwg yn mwynhau ymroi i’r gweithgarwch.

Y RADDFA AR GYFER YMWNEUD
